
Príloha č. 1 k Schéme štátnej pomoci pre modernizáciu infraštruktúry ústavných zariadení poskytujúcich akútnu zdravotnú starostlivosť za účelom zvýšenia ich produktivity a efektívnosti



**Ministerstvo zdravotníctva SR**

**Metodika pre stanovenie výšky náhrady poskytovanej zo zdrojov EÚ a štátneho rozpočtu SR**

#### v nadväznosti na Rozhodnutie Komisie č. 2012/21/EU o uplatňovaní článku 106 ods. 2 Zmluvy o fungovaní EÚ na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu

#### Bratislava

#### 20. marec 2017

## Úvod

Ministerstvo zdravotníctva SR poskytuje finančné prostriedky z rozpočtovej kapitoly Ministerstva zdravotníctva SR a z prostriedkov Operačného programu Integrovaný regionálny operačný program ako štátnu pomoc vo forme náhrady za služby vo verejnom záujme v súlade s Rozhodnutím Komisie č. 2012/21/EU o uplatňovaní článku 106 ods. 2 Zmluvy o fungovaní EÚ na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (ďalej len

„rozhodnutie“)1.

Pod pojmom „služby vo verejnom záujme“ je možné podľa rozhodnutia rozumieť služby všeobecného hospodárskeho záujmu v podmienkach zdravotníctva, t. j. poskytovanie zdravotnej starostlivosti2 v zdravotníckom zariadení ambulantnej zdravotnej starostlivosti a v zdravotníckom zariadení ústavnej zdravotnej starostlivosti.

V zmysle článku 5 rozhodnutia nesmie byť výška poskytnutej náhrady žiadateľovi3 vyššia, ako je nevyhnutné na pokrytie nákladov vzniknutých pri plnení záväzkov služby vo verejnom záujme, so zohľadnením relevantných príjmov a primeraného zisku z akéhokoľvek vlastného kapitálu nevyhnutného na plnenie týchto záväzkov.

Ministerstvo zdravotníctva SR ako poskytovateľ náhrady musí zabezpečiť, aby neboli udeľované vyššie náhrady, ako je stanovené v článku 5 uvedeného rozhodnutia.

## Požadovaná dokumentácia od žiadateľa

#### Žiadateľ vykonáva iba činnosti súvisiace s poskytovaním zdravotnej starostlivosti

Žiadateľ vypočíta nadmernú náhradu v zmysle bodu 3.1 pričom pri výpočte bude vychádzať z údajov v účtovnej závierke za posledné účtovné obdobie a tento výpočet bude súčasťou formulára, ktorý je prílohou č.1 tejto metodiky, s názvom *„Stanovenie výšky náhrady poskytovanej zo zdrojov zo zdrojov EÚ a štátneho rozpočtu SR v nadväznosti na Rozhodnutie Komisie č. 2012/21/EU o uplatňovaní článku 106 ods. 2 Zmluvy o fungovaní EÚ na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu“.* Účtovnú závierku overenú príslušným orgánom, v zmysle zákona č. 431/2002 Z. z. o účtovníctve v znení neskorších predpisov, je potrebné predložiť ako prílohu tohto formulára.

#### Žiadateľ vykonáva aj činnosti, ktoré nesúvisia s poskytovaním zdravotnej starostlivosti

V uvedenom prípade sa výpočet nadmernej náhrady vzťahuje na infraštruktúru4, v ktorej je poskytovaná zdravotná starostlivosť. Žiadateľ vypočíta nadmernú náhradu v zmysle bodu 3.2 pričom pri výpočte bude vychádzať z údajov v účtovnej závierke a z analytického účtovníctva,

1 Nahrádza Rozhodnutie Komisie z 28. novembra 2005 o uplatňovaní článku 86 ods. 2 Zmluvy o ES na štátnu pomoc vo forme náhrady za služby vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (ES/842/2005).

1. §4 ods. 1 Zákona č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene

a doplnení niektorých zákonov.

1. . Žiadateľom sú poskytovatelia všeobecnej ústavnej zdravotnej starostlivosti uvedení vo finálnom zozname v Implementačnej stratégií –

systém integrovaného poskytovania zdravotnej starostlivosti, ktorý je dostupný na nasledovnom linku http://www.health.gov.sk/Zdroje?/Sources/Sekcie/IZP/Implementacna-strategia-ICZS\_update\_december.pdf

1. Infraštruktúra, ktorej sa poskytnutie náhrady týka.

resp. z iných dostupných údajov5 za posledné účtovné obdobie pre činnosti, ktoré sú nevyhnutné pre poskytovanie zdravotnej starostlivosti alebo súvisia s poskytovaním zdravotnej starostlivosti.

Tento výpočet bude súčasťou formulára, ktorý je prílohou č.1 tejto metodiky, s názvom

*„Stanovenie výšky náhrady poskytovanej zo zdrojov zo zdrojov EÚ a štátneho rozpočtu SR v nadväznosti na Rozhodnutie Komisie č. 2012/21/EU o uplatňovaní článku 106 ods. 2 Zmluvy o fungovaní EÚ na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu“.* Účtovnú závierku overenú príslušným orgánom v zmysle zákona č. 431/2002 Z. z. o účtovníctve v znení neskorších predpisov a údaje (vrátane popisu ich stanovenia) na základe ktorých žiadateľ vypočítal nadmernú náhradu spolu s čestným vyhlásením štatutárneho orgánu žiadateľa o pravdivosti údajov, je potrebné predložiť ako prílohy tohto formulára.

## Stanovenie nadmernej náhrady

#### Postup pre určenie výšky nadmernej náhrady pre žiadateľa, ktorý vykonáva iba činnosti súvisiace s poskytovaním zdravotnej starostlivosti

* + 1. Z výkazu ziskov a strát žiadateľ zistí hospodársky výsledok – **zisk po zdanení6**
    2. Žiadateľ vypočíta rentabilitu vlastného kapitálu (RVK v %) podľa vzorca:

***Rentabilita vlastného kapitálu (v %)***  ***zisk po zdanení \* 100***

***vlastný kapitál***

* + 1. Primeraný zisk sa vypočíta ako podiel z celkových nákladov podľa vzorca:

***Primeraný zisk***  ***RVK v %\* celkové náklady žiadatela***

* + 1. Nadmerná náhrada sa vypočíta ako rozdiel zisku po zdanení, primeraného zisku, dlhodobých a krátkodobých záväzkov podľa vzorca:

***Nadmerná náhrada = (zisk po zdanení – primeraný zisk) – (dlhodobé + krátkodobé záväzky)***

#### Postup pre určenie výšky nadmernej náhrady pre žiadateľa, ktorý vykonáva aj činnosti nesúvisiace s poskytovaním zdravotnej starostlivosti

* + 1. Žiadateľ na základe výkazu ziskov a strát a analytického účtovníctva, resp. z iných dostupných údajov7, pričom zohľadní iba výnosy a náklady súvisiace

1. Údaje v štruktúre za daný objekt zdravotníckeho zariadenia, v ktorom sa poskytuje zdravotná starostlivosť.
2. Ak žiadateľ za dané účtovné obdobie vo svojich účtovných výkazoch eviduje hospodársky výsledok – stratu, nepokračuje vo výpočte a výška náhrady sa automaticky posúdi ako oprávnená (neposkytuje sa nadmerná náhrada)
3. Údaje v štruktúre za daný objekt zdravotníckeho zariadenia, v ktorom sa poskytuje zdravotná starostlivosť.

s poskytovaním zdravotnej starostlivosti, určí hospodársky výsledok – zisk**8** po zdanení vzťahujúci sa iba na činnosti súvisiace s poskytovaním zdravotnej starostlivosti.

* + 1. Žiadateľ vypočíta rentabilitu čiastkového vlastného kapitálu (RčVK v %), kde zohľadní zisk po zdanení a vlastný kapitál iba za tie činnosti, ktoré súvisia s poskytovaním zdravotnej starostlivosti podľa vzorca:

***Rentabilita čiastkového vlastného kapitálu (v %)***  ***čiastkový zisk po zdanení \* 100***

***čiastkový vlastný kapitál***

* + 1. Čiastkový primeraný zisk sa vypočíta ako podiel z nákladov súvisiacich s poskytovaním zdravotnej starostlivosti podľa vzorca:

***Čiastkový primeraný zisk = RčVK v % \* čiastkové náklady žiadateľa***

* + 1. Nadmerná náhrada sa vypočíta ako rozdiel zisku po zdanení, primeraného zisku, dlhodobých a krátkodobých záväzkov, ktoré súvisia s poskytovaním zdravotnej starostlivosti podľa vzorca:

***Nadmerná náhrada = (čiastkový zisk po zdanení – čiastkový primeraný zisk) – (dlhodobé + krátkodobé záväzky)***

## Porovnanie nadmernej náhrady s výškou požadovaného príspevku a stanovenie výšky náhrady:

1. V prípade, že nadmerná náhrada je menšia alebo rovná nule, žiadateľ má nárok na celú výšku požadovaného príspevku. Nedochádza k poskytnutiu nadmernej náhrady.

***Náhrada = požadovaný príspevok žiadateľa***

1. V prípade, že nadmerná náhrada je vyššia ako nula, žiadateľ od výšky požadovaného príspevku odpočíta nadmernú náhradu. Za nadmernú náhradu je považovaná celá suma ktorá je vyššia ako 0.

***Náhrada = požadovaný príspevok žiadateľa – nadmerná náhrada***

1. Ak žiadateľ za dané účtovné obdobie vo svojich účtovných výkazoch eviduje čiastkový hospodársky výsledok – stratu, nepokračuje vo výpočte a výška náhrady sa automaticky posúdi ako oprávnená (neposkytuje sa nadmerná náhrada)

## Záverečné ustanovenia

1. Táto metodika nadobúda platnosť a účinnosť dňa 20. marca 2017.
2. Postup pre stanovenie nadmernej náhrady a formulár, ktorý tvorí prílohu č. 1 tejto metodiky sú pre žiadateľov záväzné.
3. Ministerstvo zdravotníctva SR overuje výšku náhrady stanovenú žiadateľom a overenie uvedie vo formulári, ktorý tvorí prílohu č. 2 tejto metodiky.

## Prílohy

1. Stanovenie výšky náhrady poskytovanej zo zdrojov EÚ a štátneho rozpočtu SR v nadväznosti na Rozhodnutie Komisie č. 2012/21/EU o uplatňovaní článku 106 ods. 2 Zmluvy o fungovaní EÚ na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (formulár)
2. Overenie stanovenia výšky náhrady poskytovanej zo zdrojov EÚ a štátneho rozpočtu SR v nadväznosti na Rozhodnutie Komisie č. 2012/21/EU o uplatňovaní článku 106 ods. 2 Zmluvy o fungovaní EÚ na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (formulár)

|  |  |
| --- | --- |
| Príloha č. 1 k Metodike pre stanovenie výšky náhrady poskytovanej zo zdrojov EÚ a štátneho rozpočtu SR z 20. marca 2017 | |
|  | **Stanovenie výšky náhrady**  poskytovanej zo zdrojov EÚ a štátneho rozpočtu SR v nadväznosti na Rozhodnutie Komisie č. 2012/21/EU o uplatňovaní článku 106 ods. 2 Zmluvy o fungovaní EÚ na štátnu pomoc vo forme náhrady za službu vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu |
|  |  |
|  | **Názov žiadateľa** |
|  | **IČO** |
|  |  |
|  | **Požadovaný príspevok** |
|  |  |
|  | **A. Stanovenie nadmernej náhrady podľa bodu 3.1 Metodiky** |
|  | **Zisk po zdanení** |
|  | **Vlastný kapitál** |
|  | **Rentabilita vlastného kapitálu** |
|  | **Celkové náklady** |
|  | **Primeraný zisk** |
|  | **Dlhodobé a krátkodobé záväzky** |
|  | **Nadmerná náhrada** |
|  |  |
|  |  |
|  | **B. Stanovenie nadmernej náhrady podľa bodu 3.2 Metodiky** |
|  | **Čiastkový zisk po zdanení** |
|  | **Čiastkový vlastný kapitál** |
|  | **Rentabilita čiastkového vlastného kapitálu** |
|  | **Čiastkové náklady** |
|  | **Čiastkový primeraný zisk** |
|  | **Čiastkové dlhodobé a krátkodobé záväzky** |
|  | **Nadmerná náhrada** |
|  |  |
|  |  |
|  | **Náhrada** |
|  |  |
|  | **Prílohy** |
| 1 | Účtovná závierka za posledné účtovné obdobie overená príslušným orgánom v zmysle zákona č. 431/2002 Z. z. o účtovníctve v znení  neskorších predpisov |
| 2 | Údaje, vrátane popisu ich stanovenia, na základe ktorých bola vypočítaná nadmerná náhrada (v prípade postupu podľa bodu 3.2 Metodiky) |
|  |  |
|  | **Ja, dolu podpísaný žiadateľ (štatutárny orgán žiadateľa) čestne vyhlasujem, že všetky uvedené údaje pre stanovenie**  **výšky náhrady sú úplné, pravdivé a správne.** |
|  | **Titul, meno a priezvisko**  **štatutárneho orgánu žiadateľa:** |
|  | **Podpis štatutárneho orgánu žiadateľa:** |
|  | **Miesto a dátum podpisu:** |

|  |  |  |
| --- | --- | --- |
| Príloha č. 2 k Metodike pre stanovenie výšky náhrady poskytovanej zo zdrojov EÚ a štátneho rozpočtu SR z 20. marca 2017 | | |
| **OVERENIE**  Stanovenia výšky náhrady poskytovanej zo zdrojov EÚ a štátneho rozpočtu SR v nadväznosti na Rozhodnutie Komisie č. 2012/21/EU o uplatňovaní článku 106 ods. 2 Zmluvy o fungovaní EÚ na štátnu pomoc vo forme náhrady za služby vo verejnom záujme udeľovanej niektorým podnikom povereným poskytovaním služieb všeobecného hospodárskeho | | |
|  | | |
|  | | |
| **Názov žiadateľa** |  |  |
|  |  |  |
| **IČO** |  |  |
|  |  |  |
|  |  |  |
|  |  |  |
| **Náhrada** | | |
|  | | |
|  | | |
| **Žiadateľ stanovil výšku náhrady správne** (prečiarknuť nehodiace sa) | | |
|  | **ÁNO** | **NIE** |
|  |  |  |
|  |  |  |
|  |  |  |
| **Zistené nedostatky:** |  |  |
|  |  |  |
|  |  |  |
| **Za Ministerstvo zdravotníctva SR** | | |
| **Vypracoval** | Meno: | Dátum: |
|  | Podpis: | |
| **Overil** | Meno: | Dátum: |
|  | Podpis: | |
| **Schválil** | Meno: | Dátum: |
|  | Podpis: |  |